ມຽນມາປະກາດ ແຜນການຜ່ອນຄາຍ ການຄວບຄຸມສື່ມວນຊົນ ລົງ
ມຽນມາປະກາດແຜນການ ຜ່ອນຄາຍການຄວບຄຸມ ວົງການຂ່າວ ຂອງລັດລົງ ໃນກອງປະຊຸມສຸກເສີນຂອງພວກ​ນັກ​ຂຽນ ນັກຈັດ​ພິມ ​ແລະ​​ນັກ​ຂ່າວ​ ໃນ​ນະຄອນຢັ້ງ​ກຸ້ງ.
ມຽນມາໄດ້ປະກາດແຜນການ ທີ່ຈະຜ່ອນຄາຍການຄວບຄຸມຂອງລັດຖະບານຕໍ່ວົງການຂ່າວ ຂະນະທີ່ປະເທດດັ່ງກ່າວທໍາລັງທໍາຄວາມຄືບໜ້າຢ່າງລະມັດລະວັງ ໄປສູ່ລະບອບປະຊາທິປະ ໄຕ ທ່ານ Kyaw San ລັດຖະມົນຕີຖະແຫຼງຂ່າວ ປະກາດຂ່າວການປະຕິຮູບສື່ມວນຊົນ ໃຫ້ຮູ້ທີ່ກອງປະຊຸມພວກນັກຂຽນ ນັກພິມແລະນັກຂ່າວໃນນະຄອນຢັ້ງກຸ້ງ ໃນວັນເສົາວານ ນີ້ ຊຶ່ງທ່ານກ່າວວ່າ “ມັນເຖິງເວລາແລ້ວທີ່ຈະທໍາການປະຕິຮູບສື່ມວນຊົນ ເພື່ອໃຫ້ສອດຄ່ອງ ກັບລະບົບທີ່ກໍາລັງປ່ຽນແປງໄປ ເປົ້າໝາຍຂອງການຮຽກກອງປະຊຸມນີ້ຂຶ້ນແບບສຸກເສິນ ນັ້ນ ແມ່ນເພື່ອດໍາເນີນວຽກງານກ່ຽວກັບການສ້າງຕັ້ງສະມາພັນສື່ມວນຊົນໃໝ່ຂຶ້ນມາ ເພື່ອ ໃຫ້ສອດຄ່ອງກົມກຽວກັນກັບລະບົບໃໝ່ ” ລັດຖະມົນຕີຖະແຫຼງຂ່າວມຽນມາກ່າວຕື່ມວ່າ ລັດຖະບານໃໝ່ ຊຶ່ງໄດ້ຂຶ້ນຄອງອໍານາດມາ ໄດ້ເກືອບ 1 ປີແລ້ວນັ້ນ ໄດ້ເຫັນດີໃຫ້ປະຕິຮູບຫັນປ່ຽນ ອົງການສື່ທີ່ລັດເປັນຜູ້ຄວບຄຸມ MWJA ນັ້ນໃຫ້ເປັນອົງກອນ ເອກະລາດເປັນອິດສະລາຈາກການແຊກແຊງດ້ານການ ເມືອງໃດໆ ພວກທີ່ເຂົ້າຮ່ວມໃນກອງປະຊຸມໄດ້ສະແດງຄວາມຍິນດີນໍາຂ່າວນີ້ ແລະ ໄດ້ສະແດງຄວາມ ຫວັງວ່າ ການປະຕິຮູບດັ່ງກ່າວຈະນໍາໄປສູ່ການມີ ສະພາບແວດລ້ອມດ້ານສື່ມວນຊົນ ທີ່ມີຊີ ວິດຊີວາຫຼາຍຂຶ້ນ ນອກນັ້ນກອງປະຊຸມດັ່ງກ່າວຍັງໄດ້ສົນທະນາກັນກ່ຽວກັບວີທີການຮ່າງ ກົດໝາຍວ່າດ້ວຍສື່ມວນຊົນສະບັບໃໝ່ນໍາ